Myslimanët tartarë të Krimesë
Shqetësime për radikalizimin e të rinjve të zhgënjyer nga zhvillimet në Krime
Tre muaj pasi Rusia aneksoi Krimenë nga Ukraina, rubla ruse është tani monedhë e vendit dhe gjysma e 2.3 milionë banorëve të Krimesë kanë aplikuar për pasaporta ruse. Por ka një re në këtë peizazh të Detit të Zi - pakica muslimane e Krimesë, tartarët. Një shfaqje në Moskë me piktura nga tatarët e Krimesë solli bashkë elitën ruse. Ravil Gainutdin, Myftiu i Madh i Rusisë, vizitoi Krimenë menjëherë pas aneksimit të saj nga Rusia. Ai mirëpriti 250 mijë tatarët e Krimesë në familjen e 20 milionë rusëve muslimanë. Mikhail Margelov, një rus dhe ekspert për myslimanizmin i kujton gazetarëve se presidenti Putin kohët e fundit nënshkroi një ligj për rehabilitimin e tatarëve pas deportimeve masive nga Krimea nga Stalini në vitin 1944. Por, jashtë konferencës zyrtare për shtyp, artisti Mamut Churlau tha se shumë tatarë krimeas janë të shqetësuar rreth kthimit të sundimit të Moskës. 18 maji shënoi 70 vjetorin e atij deportimi. Në Kiev muajin e kaluar u zhvilluan ceremoni përkujtimore dhe një miting. Këtu njerëzit mbajnë një pankartë ku shkruhet “Tatarët e Krimesë dhe Ukrainasit janë Vëllezër”. Ata brohorasin: “Ukraina është më e rëndësishmja.” Gati 15 mijë tatarë u larguan nga Krimea pasi Moska mori kontrollin. Anifer Kursitova, shkoi me familjen e saj në Kiev. Mustafa Dzhemilev, udhëheqësi i tatarëve nga koha e sovjetikëve, bëri thirrje për dhënien fund të kontrollit rus mbi Krimenë. Por Sergei Aksyonov, kryeministri de-facto i Krimesë së kontrolluar nga Rusia e ka ndaluar ligjërisht zotin Dzhemilev të kthehet në Krime. Muajin e kaluar, zoti Aksyonov ndaloi grumbullimet e tatarëve në përvjetorin e deportimeve. Disa u organizuan, por helikopterër ushtarak rus ishin mbi kokat e tyre. Në se minoriteti tatar i Krimesë ndihet i shtypur, disa shqetësohen se djemtë e rinj do të bashkohen me luftëtarët rusisht-folës që luftojnë në Siri. Muajin e kaluar, një xhihadist tatar i Krimesë u bëri thirrje për të shkuar në Siri për stërvitje, - apo për të kryer luftën e shenjtë në atdhe. Në Moskë, pyetja që shtrohet është në se Kremlini mund të mënjanojë radikalizimin duke u dhënë tatarëve të Krimesë ndihma ekonomike dhe përfaqësim politik.